wickkiey/tamil-wikipedia-chunked huggingface dataset:
# பிறந்தநாள்

**பிறந்தநாள்** ஒருவரின் பிறந்த தேதியை கொண்டாடும் நாள் அல்லது ஆண்டுவிழா ஆகும். பல பண்பாடுகளிலும் பிறந்தநாட்கள் பரிசு, விருந்து அல்லது சமயச்சடங்குகளுடன் கொண்டாடப்படுகின்றன. பல சமயத்தினரும் தங்களது சமய நிறுவனர் அல்லது கடவுள்களின் பிறந்த நாட்களை கொண்டாடுகின்றனர். உலகெங்கும் கிறிஸ்தவர்கள் மட்டுமின்றி ஏனையவரும் கொண்டாடும் ஓர் முதன்மையான பிறந்தநாள் விழாவாக கிறிஸ்துமஸ் உள்ளது. இருப்பினும் கிறித்தவர்களில் ஒருபிரிவினராகிய ஜெஹோவாவின் சாட்சிகள் கிறித்துவின் பிறந்தநாளைக் கொண்டாடுவதை எதிர்க்கின்றனர் .
# பிறந்தநாள்

## இந்தியா

இந்து சமயத்தில் ஒருவரின் பிறந்த நாள் அவர் சார்ந்த பிரிவினர் பின்பற்றும் சந்திர நாட்காட்டி அல்லது சூரிய நாட்காட்டியைப் பொறுத்து அதே மாதத்தில் வரும் திதி அல்லது நட்சத்திரம் (ஜென்ம நட்சத்திரம்) அன்று கொண்டாடப்படுகிறது. அன்றையநாளில் சிறப்பு பூசை நடத்தப்படுகிறது. ஒருவரின் முதல் பிறந்தநாள் உறவினர்களுடன் சிறப்பான சடங்காக விளங்குகிறது. நீண்ட ஆயுளுக்காக சிறப்பு வேள்வி நடத்துவதும் உண்டு. இதேபோன்று ஒருவரின் அறுபதாவது பிறந்தநாள் (சஷ்டியப்த பூர்த்தி), எழுவதாவது பிறந்தநாள் (பீஷ்ம சாந்தி) மற்றும் எண்பதாவது பிறந்த நாள் (சதாபிசேகம்) சிறப்பாகக் கொண்டாடப்படுவதுண்டு. அறுபதாவது பிறந்தநாளன்று மனைவிக்கு மறுதாலி அணிவிப்பதால் சில நேரங்களில் இது அறுபதாம் கல்யாணம் எனவும் அழைக்கப்படுகிறது. எண்பதாவது பிறந்தநாளுக்கு அண்மித்து ஒருவர் ஆயிரம் பிறைகள் காணும் வாய்ப்புள்ளதால் இவர்கள் ஆயிரம் பிறை கண்டோர் எனவும் அழைக்கப்படுகின்றனர்.  
இன்றைய தலைமுறையில் இந்து சமயத்தினரும் கிரெகொரியின் நாட்காட்டியின்படியான தங்கள் பிறந்த தேதியிலேயே பிறந்த நாளைக் கொண்டாடுகின்றனர். மேற்கத்தியப் பண்பாட்டின்படி பிறந்தநாள் கேக் வெட்டி மெழுகுவர்த்திகளை அணைத்து விருந்துடன் கொண்டாடுகின்றனர்.  
இந்தியாவில் ஒவ்வொரு சமயத்தினரும் தங்கள் நிறுவனர் அல்லது தெய்வங்களின் பிறந்தநாட்களைக் கொண்டாடுவதுடன் சமூக/அரசியல் தலைவர்களின் பிறந்த நாட்களையும் உற்சாகத்துடன் கொண்டாடுகின்றனர்.
# கொன்னக்கோல்

**கொன்னக்கோல்** (*konnakol*) என்பது கருநாடக இசையில் பயன்படுத்தப்படும் ஒரு உப பக்க வாத்தியம். இதற்கு கலைஞர்களின் குரலே இசைக்கருவி ஆகும். அதாவது வாயால் உச்சரிக்கப்படும் தாளலயம் அல்லது வாயால் சொற்கட்டுகளுடன் வாசிப்பது கொன்னக்கோல் எனலாம்.  
கொன்னக்கோல் என்றால் அளவுடன் சொல்வது என்று பொருளாகிறது. கொன்னம், அல்லது கொன்னப்பித்தல் என்றால் சொல்லுவது என்று பொருள். எதை, எங்கு, எப்படி அளவுடன் சொல்வது என்பதே இக்கலையின் அடிப்படையாகும்.  
ஒரு இசைக் கச்சேரியின் சுவையை மேலும் மெருகூட்டுவதற்காகவே பிரதான பக்கவாத்தியத்துடன் கடம், கஞ்சிரா, மோர்சிங், கொன்னக்கோல் போன்ற உப பக்கவாத்தியங்கள் அவசியமாகின்றன. வாய்ப்பாட்டுக் கலைஞர்கள் பல்லவியை பாடி முடிக்கும் தருணத்தில் அவருடன் இணைந்து தாளலயத்துடன் கொன்னக்கோல் சொல்வார்கள்.
# கொன்னக்கோல்

## தனி ஆவர்த்தனத்தில் கொன்னக்கோல்

கருநாடக இசைக்கச்சேரியில் முக்கிய இடம் வகிப்பது தனி ஆவர்த்தனம் ஆகும். இதன்போது கொன்னக்கோலே முக்கிய வாத்தியமாக இருந்தது. தனி ஆவர்த்தனத்தின் போது கொன்னக்கோல் சொல்லத் தொடங்கிய பின்பு தான் மிருதங்கம், கடம், கஞ்சிரா, மோர்சிங், தவில் ஆகியவை வாசிக்கப்படும் சூழல் முன்பு இருந்தது.
# கொன்னக்கோல்

## வரலாறு

கொன்னக்கோல் என்ற கலையின் பிறப்பிடம் நட்டுவாங்கம் ஆகும். ஆனாலும், நட்டுவாங்கத்தில் பிரயோகிக்கப்படும் பல்வேறு தாளக்கட்டுச் சொற்கள் கொன்னக்கோலில் இடம்பெறுவதில்லை. அதே வேளையில் கொன்னக்கோலுக்கென்று தனித்துவம் மிக்க சொற்கட்டுகள் இருக்கின்றன. அதனை மட்டுமே பயன்படுத்த வேண்டும். குறிப்பாக தவிலில் பயன்படுத்தப்படும் "ப்ளாங்.." என்ற சொற்கட்டு, கொன்னக்கோலில் சொல்லக்கூடாது. இக்கலையை புதுப்பித்த திருச்சி தாயுமானவன் என்ற கலைஞர், தன்னுடைய கொன்னக்கோலில் "ஓம்" என்ற ஒலிக்குறிப்பு இறுதியில் ஒலிக்கும் படி செய்கிறார். இவை விதிக்கு உட்பட்டிருப்பதால் இசை ஆர்வலர்களும், இசை விமர்சகர்களும் வரவேற்றுள்ளனர். புதுவித சொற்கட்டுகளை இதில் இணைப்பதற்கு பாரம்பரிய வாய்ப்பாட்டுக் கலைஞர்கள் ஒப்புக்கொள்வதில்லை.
# கொன்னக்கோல்

## கொன்னக்கோல் கலைஞர்கள்

- காஞ்சிபுரம் பச்சையப்ப பிள்ளை
- மன்னார்குடி பக்கிரியா பிள்ளை
- திருச்சி தாயுமானவன்
- தேட்டக்குடி ஹரிகர சுபாஷ் சந்திரன்  
- கோபி, ஆர்., *அழிந்து வரும் கொன்னக்கோல் கலை*, வீரகேசரி, சூலை 9, 2011
# இசிபத்தான வித்தியாலயம்

**இசிபத்தான வித்தியாலயம்** (*Isipathana Vidyalaya*, ) இலங்கையிலுள்ள முன்னணி ஆண்கள் பாடசாலைகளில் ஒன்றாகும். தேசியப் பாடசாலையான இக்கல்லூரி கொழும்பில் அமைந்துள்ளது. 1952, சனவரியில் ஆரம்பிக்கப்பட்டது.  
இக்கல்லூரியின் முதல் அதிபராக பி.ஏ. குருப்பு (1952 -1959) என்பவர் பணியாற்றினார். இங்கு தரம் 01 முதல் தரம் 13 வரை சுமார் 4500 மாணவர்கள் கல்வி கற்கின்றனர். கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர்.
# இசிபத்தான வித்தியாலயம்

## வெளியிணைப்புகள்

- இசிபத்தான வித்தியாலயம்
# முற்றா நிலக்கரி

**முற்றா நிலக்கரி** (Peat) என்பது பகுதியளவு சிதைவடைந்த தாவரப் பொருள் அல்லது திசுக்கூழ் ஆகும். உலகின் பல பகுதிகளில் இது முக்கிய எரிபொருளாகப் பயன்படுத்தப்படுகிறது. உலகெங்கிலும் நான்கு கன டிரில்லியன் முற்றா நிலக்கரி உள்ளது. இது உலகின் இரண்டு விழுக்காடு பரப்பளவிற்குச் சமம். இது எட்டு பில்லியன் டெரா ஜூல் ஆற்றலைத் தரவல்லது.
# சுரேஷ் பீட்டர்ஸ்

**சுரேஷ் பீட்டர்ஸ்** (*Suresh Peters*) தென் இந்தியாவை சேர்ந்த இசை அமைப்பாளரும் பின்னணிப் பாடகரும் ஆவார். இசை அமைப்பாளர் ஏ. ஆர். ரகுமான் உடன் இணைந்து ஜென்டில்மேன், காதலன், திருடா திருடா, இந்தியன், ஜீன்ஸ், சிவாஜி ஆகிய படங்களில் பாடி உள்ளார். பஞ்சாபி ஹவுஸ் என்ற மலையாளப் படம் மூலம் இசை அமைப்பாளராக அறிமுகம் ஆனார்.
# சுரேஷ் பீட்டர்ஸ்

## படைப்புகள்

### பாடகராக

- ஜென்டில்மன் : சிக்கு புக்கு ரயிலே
- காதலன் : பேட்ட ராப், ஊர்வசி ஊர்வசி
- திருடா திருடா : சந்திரலேகா
- ஆசை : சோனா
- இந்தியன்
- ஜீன்ஸ் : கொலம்பஸ் கொலம்பஸ்
- அந்நியன் : கண்ணும் கண்ணும் நோக்கியா
- வரலாறு : இளமை
- சிவாஜி : ஸ்டைல்
- சுந்தர புருஷன்
# சுரேஷ் பீட்டர்ஸ்

## படைப்புகள்

### இசை அமைப்பாளராக

#### திரைப்பட இசையமைப்புகள்

- பஞ்சாபி ஹவுஸ்
- கூலி
- ஹனுமான் ஜங்ஷன்
- ரன்வே
- தென்காசிப் பட்டணம்
# சுரேஷ் பீட்டர்ஸ்

## படைப்புகள்

### இசை அமைப்பாளராக

#### திரைப்பட அல்லாத இசையமைப்புகள்

- மின்னல்
- ஓவியம்
- எங்கிருந்தோ
# சுரேஷ் பீட்டர்ஸ்

## விருதுகள்

- கலைமாமணி விருது, 1998
- ராவணப்ரபு என்று மலையாளப் படத்துக்காக 2001 ஆண்டின் சிறந்த இசையமைப்பாளருக்கான தென்னிந்திய பிலிம்பேர் விருது
# கொழுப்பு

**கொழுப்புகள்** (Fats) எனப்படுபவை பொதுவாக கரிம கரைப்பான்களில் கரையக் கூடியதும், நீரில் கரையாததுமான பரந்த சேர்மங்களைக் குறிக்கும். வேதி முறைப்படி டிரைகிளிசரைடுகள், கிளிசராலின் மும்மணமியங்கள் மற்றும் பல கொழுப்பு அமிலங்களையும் **கொழுப்புகள்** எனலாம். இவற்றின் கட்டமைப்பு மற்றும் பொதிவுகளைப் பொருத்து கொழுப்புகள் திடமாகவோ அல்லது திரவமாகவோ அறைவெப்பநிலையில் காணப்படும். எண்ணெய்கள், கொழுப்புகள் மற்றும் கொழுமியங்கள் முதலான சொற்கள் கொழுப்பைக் குறிக்க உபயோகப்படுத்தப்பட்டாலும், **எண்ணெய்கள்** சாதாரண அறைவெப்பநிலையில் திரவங்களாக இருக்கும் கொழுப்புகளையும், திடமாக இருக்கும் கொழுப்புகளைக் **கொழுப்புகள்** என்றும் வழக்கமாக அழைக்கிறோம். திட மற்றும் திரவ கொழுப்புகள் மற்றும் அதனுடன் தொடர்புடைய பொருள்களை வழக்கமாக மருத்துவ மற்றும் உயிரிவேதியியல் சூழலில் கொழுமியம் (Lipids) என்றழைக்கிறோம். மேலும் நீரில் கரையாத, வழுவழுப்புத் தன்மைக்கொண்ட எந்தவொரு பொருளையும், அதன் வேதிவடிவத்தைப் பொருட்படுத்தாது, எண்ணெய் என்றழைக்கிறோம். உதாரணமாக, பெட்ரோலியம் (அல்லது கச்சா எண்ணெய்), வெப்பமூட்டும் எரி எண்ணெய் மற்றும் இன்றியமையா எண்ணெய்கள்.  
கொழுப்புகள், கொழுமியங்களில் உள்ள ஒரு பகுப்பாகும். மற்ற கொழுமியங்களிலிருந்து கொழுப்புகள் வேதிவடிவத்திலும், இயற்பியல் பண்புகளிலும் வேறுபடுகின்றன. கொழுப்பு மூலக்கூறுகள் வாழ்வின் பல நிலைகளிலும் கட்டமைப்பு மற்றும் வளர்சிதைமாற்ற பணிகளில் முக்கிய பங்காற்றுகின்றன. இவை பெரும்பாலான சார்பூட்ட உயிரிகளின் (மனிதர்கள் உட்பட) உணவில் முக்கியமான பங்கு வகிக்கின்றன. கணையத்தில் உருவாகும் கொழுமியச்சிதைப்பி நொதிகளால் கொழுப்புகளும், கொழுமியங்களும் உடலில் சிதைக்கப்படுகின்றன.  
உண்ணத்தக்க விலங்குக் கொழுப்புகளுக்கான உதாரணங்கள்: பன்றிக்கொழுப்பு, மீன் எண்ணெய், வெண்ணெய்/நெய் மற்றும் திமிங்கிலக் கொழுப்பு. இவை விலங்குகளின் தோலுக்கு அடியிலிருந்தும், பால் மற்றும் இறைச்சியிலிருந்தும் கிடைக்கும் கொழுப்புகளிலிருந்துப் பெறப்படுகின்றன. உண்ணத்தக்க தாவரக் கொழுப்புகளுக்கான உதாரணங்கள்: நிலக்கடலை, சோயா அவரை, சூரியகாந்தி, எள், தேங்காய் மற்றும் ஆலிவ் எண்ணெய்கள். அடுதலுக்கு உபயோகிக்கப்படும் காய்கறி நெய் (டால்டா), அடுதலிலும், பரப்பியாகவும் பயன்படும் வனஸ்பதி ஆகியன மேலே குறிப்பிடப்பட்டுள்ள எண்ணெய்களை ஹைட்ரசனேற்றம் செய்வதன் மூலம் பெறப்படுகின்றன.  
இந்த கொழுப்புகளுக்கான உதாரணங்களை **நிறைவுற்ற கொழுப்புகள்** மற்றும் **நிறைவுறாக் கொழுப்புகள்** என வகைப்படுத்தலாம். நிறைவுறா கொழுப்புகளை இயற்கையில் சாதாரணமாகக் காணப்படும் **ஒருபக்ககொழுப்புகள்** என்றும், இயற்கையில் அரிதாகவும் ஆனால் பகுதி ஹைட்ரசனேற்றம் செய்யப்பட காய்கறி எண்ணெய்களில் பெருமளவிலும் உள்ள **மாறுபக்ககொழுப்புகள்** என்றும் பகுக்கலாம்.
# கோட்டான் கோட்டான்

**கோட்டான் கோட்டான்** என்பது சிறுவர் விளையாட்டுகளில் ஒன்று. தன்பக்கம் ஆளை இழுத்துக்கொள்வது இந்த விளையாட்டு. இதில் ஒரு வட்டம் வரையப்பட்டிருக்கும். வட்டத்துக்குள் சிலரும் வெளியே ஒருவரும் இருப்பர்.  
உரையாட்டுப் பாடல் நிகழும்:
| வெளியே இழுப்பவர் | உள்ளே இருப்பவர்கள் | விளக்கம் |  |
| --- | --- | --- | --- |
| கோட்டான் கோட்டான் | கோட்டுக்குள்ளே | - |  |
| எத்தனை பேர் | 10 பேர் | உள்ளே இருப்பவரின் எண்ணிக்கை |  |
| அவனை அடி, இவனை அடி, | முருகனையும் சேர்த்து அடி | முருகன் வெளியே இருப்பவருக்குக் கை கொடுப்பார். வெளியே இருப்பவர் முருகனை இழுக்கவேண்டும். உள்ளே இருப்பவர் முருகனைக் கோட்டுக்கு வெளியே இழுக்க விடாமல் தன் பக்கம் இழுப்பர் | } |
கோட்டுக்கு வெளியே வந்துவிட்டால் இழுப்பவருக்குத் துணை புரிய வேண்டும்.  
இழுப்பவர் வட்டத்துக்குள் சென்றுவிட்டால் அவர் ஆட்டத்திலிருந்து ஒதுக்கிவைக்கப்படுவார்.  
எல்லாரும் கோட்டுக்கு வெளியே இழுக்கப்பட்டுவிட்டால் மறு ஆட்டம்.
# கோட்டான் கோட்டான்

## மேலும் பார்க்க

- தமிழர் விளையாட்டுகள் (அண்மைய காலம்)
# கோட்டான் கோட்டான்

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
# கோழிக்கால் (விளையாட்டு)

**கோழிக்கால்** சிறுவர் சிறுமியர் விளையாடும் விளையாட்டுகளில் ஒன்று.  
கால் ஒடிந்த கோழி போல் விளையாடும் நொண்டி அடித்துக்கொண்டே இருக்க வேண்டும். இடையில் ஏதாவது ஒன்றைப் பற்றிக்கொண்டு நிற்கக் கூடாது. தானே ஒற்றைக் காலால் சாயாமல் நின்றுகொள்ளலாம். யார் கடைசி வரையில் நெண்டி அடித்துக்கொண்டு இருக்கிறாரோ அவர் திறமை பாராராட்டப்படுவார்.
# கோழிக்கால் (விளையாட்டு)

## மேலும் பார்க்க

- தமிழர் விளையாட்டுகள் (அண்மைய காலம்)
# கோழிக்கால் (விளையாட்டு)

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
# கோழிக்குஞ்சு (விளையாட்டு)

**கோழிக்குஞ்சு** சிறுவர் விளையாட்டுகளில் ஒன்று.  
ஒருவர் இடுப்பை ஒருவர் எனப் பிடித்துக்கொண்டு ஆள் தொடர் அடைக்கப்படும். தொடரில் முதலில் உள்ளவர் தாய்க்கோழி. அவருக்குப் பின்னால் இருக்கும் மற்றவர்கள் கோழிக்குஞ்சு. தனியே நிற்கும் ஒருவர் கழுகு. கழுகு தொடரில் இருக்கும் கடைசிக் குஞ்சைத் தொடவேண்டும். கோழி தன் இறக்கைக்குள் குஞ்சுகளைக் காப்பாற்றுவது போல கோழியாக இருப்பவர் தன் இரண்டு கைகளையும் நீட்டிக்கொண்டு கழுகு தொடவிடாமல் தடுப்பார். தொடப்பட்ட குஞ்சு வெளியேற வேண்டும். கடைசி குஞ்சு தொடப்பட்டபின் மறு ஆட்டம்.
# கோழிக்குஞ்சு (விளையாட்டு)

## மேலும் பார்க்க

- தமிழர் விளையாட்டுகள் (அண்மைய காலம்)
# கோழிக்குஞ்சு (விளையாட்டு)

## கருவிநூல்

- தேவநேயப் பாவாணர், *தமிழர் விளையாட்டுக்கள்.* சைவ சித்தாந்த நூற்பதிப்புக் கழக வெளியீடு, 1954
# சங்கிலி விளையாட்டு

**சங்கிலி விளையாட்டு** என்பது சங்கிலி போல் கை கோத்துக்கொண்டு நின்று சிறுவர் சிறுமியர் விளையாடும் விளையாட்டு ஆகும்.  
சிறுவர் சிறுமியர் சேர்ந்து கைகளைக் கோத்துக்கொண்டு சங்கிலி வட்டம் அமைப்பர். வேறு இருவரும் உள்ளனர். இவர்களில் ஒருவர் வேங்கைப்புலி. மற்றொருவர் ஆடு. இலங்கையில் இதனைப் பசு என வைத்துக்கொண்டு விளையாடுவர். ஆடாக விளையாடுபவர் சங்கிலி வட்டத்துக்குள்ளேயும், வேங்கைப்புலியாக விளையாடுபவர் வெளியேயும் இருப்பார்கள். வேங்கைப்புலி ஆட்டைப் பிடிக்க வேண்டும். பிடித்துவிட்டால் அடுத்த ஆட்டம். சங்கிலி வட்டத்தில் இருப்பவர் வேங்கைப்புலியை உள்ளேயோ வெளியேயோ விடாமல் தடுப்பர். தன் வலிமையால் சங்கிலியை அறுத்துக்கொண்டுதான் நுழைந்து பிடிக்க வேண்டும். ஆனால் கைகளை உயர்த்தி ஆட்டைத் தப்பியோட விட்டுவிடுவர். ஒத்துழைக்கும் மனப்பான்மையை வளர்க்கும் திளைப்பு விளையாட்டாக இது காணப்படுகின்றது.  
இலங்கை விளையாட்டில் பாடும் பாடல்
:சங்கிலி புங்கிலி கதவைத் திற (வேங்கைப்புலி கேட்கும்)
:நான் மாட்டேன் வேங்கைப்புலி (சங்கிலித் தொடரில் உள்ளவர் சேர்ந்திசை)
:பசு நிற்குதோ?(வேங்கைப்புலி கேட்கும்)
:இல்லை(சங்கிலித் தொடரில் உள்ளவர் சேர்ந்திசை)
:பால்மணக்குதே...(வேங்கைப்புலி கேட்கும்)
:பக்கத்து வீட்ட...(சங்கிலித் தொடரில் உள்ளவர் சேர்ந்திசை)
:புல்லு போட்டு பாக்கட்டுமோ?(வேங்கைப்புலி கேட்கும்)  
பாட்டு நிறைவுபெற புலி சங்கிலியை உடைத்து பசுவைப்பிடிக்க முயற்சி செய்யும்.
# சங்கிலி விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# சங்கிலி விளையாட்டு

## மேற்கோள் நூல்

- மு. வை. அரவிந்தன், *தமிழக நாட்டுப்பாடல்கள்*, பாரி நிலையம் வெளியீடு, சென்னை, 1977
# கொஸ்டா கொன்கோர்டியா

***கொஸ்டா கொன்கோர்டியா*** (*Costa Concordia*) என்பது இத்தாலியைச் சேர்ந்த கொஸ்டா குரூசசு நிறுவனத்தின் ஒரு உல்லாசப் பயணிகள் கப்பல் ஆகும். ஐரோப்பிய நாடுகளிடையே *இணக்கம், ஒற்றுமை, மற்றும் அமைதி* ஆகியவற்றைப் பேணும் முகமாக இக்கப்பலுக்கு கொன்கோர்டியா என்ற பெயர் வைக்கப்பட்டது. 2006 சூலையில் சேவைக்கு விடப்பட்ட இக்கப்பல் 114,500 தொன் எடையுள்ளது. இதுவே இத்தாலியில் அமைக்கப்பட்ட கப்பல்களில் மிகப் பெரியதாகும்.  
2012 சனவரி 13 ஆம் நாள் பன்னாட்டுப் பயணிகளை நடுநிலக்கடலுக்கு ஏற்றிச் சென்ற இக்கப்பல் இத்தாலியின் கிகிலியோ தீவுக்கருகில் பாறை ஒன்றுடன் மோதி மூழ்கியது. இதனை அடுத்து இக்கப்பலில் பயணம் செய்த 4,000 பேர் வரையில் வெளியேற்றப்பட்டனர். பலர் உயிர்க்காப்புப் படகுகள் மூலம் கரைக்கு வந்து சேர்ந்தனர். சிலர் நீந்தியே கரையை அடைய வேண்டியிருந்தது. 40 பேர் வரையில் காணாமல் போயுள்ளனர். மூவர் உயிரிழந்துள்ளனர்.
# கொஸ்டா கொன்கோர்டியா

## மீட்பு

950 அடி நீளமுள்ள இக்கப்பல் பல நாட்கள் சாய்ந்தே இருந்தது. 17.09.2013 அன்று 5 கோடிகள் செலவு செய்து 19 மணிநேரப் போராட்டத்திற்குப்பின் பல இழுவை கப்பல்களின் உதவியால் மீட்கப்பட்டது. இதன் எடை 1,15லட்சம் டன் ஆகும். இக்கப்பலின் சொந்தக்காரர் இக்கப்பல் மறுபடியும் பயணத்திற்கு விடப்படமாட்டாது, பல பாகங்களாக உடைத்து விற்பனை செய்யப்படும் என்று அறிவித்தார். விபத்தின் போது, இந்த கப்பலில், 4,000 பயணிகள் இருந்தனர்; இதில் 32 பேர் உயிரிழந்தனர்.
# சச்சைக்காய் சில்லி

**சச்சைக்காய் சில்லி விளையாட்டு** சிறுவர் சிறுமியரால் தெருவில் விளையாடப்படும்.  
சீய்த்தக்காயைச் சச்சைக்காய் என்கின்றனர். சில்லை எறியும்போது சீய்ந்து விழும் காய்கள் இவை. கோழி மண்ணைக் காலால் சீய்க்கும். பின்புறமாகச் சீய்க்கும். இந்த விளையாட்டில் சில்லி முன்புறமாக எறியப்பட்டுக் காய்கள் சீய்க்கப்படும்.தீப்பெட்டிகள், சிகரெட் பெட்டிகள் போன்றவை ஒன்றின்மேல் ஒன்றாக அடுக்கி வைக்கப்படும். சில்லி சீய்த்துத் தனியே கிடக்கும் பெட்டிகள் சீய்த்தவருக்கு உடைமையாகும். அதிகம் ஈட்டியவர் வென்றவர்.
# சச்சைக்காய் சில்லி

## காட்சி

<></>
# சச்சைக்காய் சில்லி

## மேலும் பார்க்க

- தமிழர் விளையாட்டுகள் (அண்மைய காலம்)
# சச்சைக்காய் சில்லி

## கருவிநூல்

- தேவநேயப் பாவாணர், *தமிழர் விளையாட்டுக்கள்*, சைவசித்தாந்த நூற்பதிப்புக் கழகம் வெளியீடு, 1954
# இலூயீ நீல்

** இலூயீ யூழ்சீன் பெலி நீல்** (*Louis Eugène Félix Néel*, 22 நவம்பர் 1904 &ndash; 17 நவம்பர் 2000) பிரான்சிய இயற்பியலாளர். இவர் 1970 இல் திண்மங்களின் காந்தப் பண்புகளைப் பற்றி செய்த ஆய்விற்காக இயற்பியல் நோபல் பரிசு பெற்றார்.  
இவர் இலியான் நகரில் உள்ள பார்க்கு உயர்நிலைப் பள்ளியில் (Lycée du Parc) படித்தார். பின்னர் பாரிசில் உள்ள ஈக்கோல் நோர்மால் சுப்பீரியர் (École Normale Supérieure) என்னும் உயர் கல்விக்கழகத்தில் பயின்றார். அதன் பின்னர் இசிற்றாசுபூர்கு பல்கலைக்கழகத்தில் (University of Strasbourg) அறிவியலில் முனைவர் பட்டம் பெற்றார். இவர் 1970 இல் சுவீடிய விண்ணியற்பியலாளர் (astrophysicist) ஃகானெசு ஆல்ஃவென் (Hannes Alfvén) உடன் சேர்ந்து இயற்பியலுக்கான நோபல் பரிசைப் பெற்றார்.. இவருடைய திண்மநிலை காந்தப் பண்புகளின் ஆராய்ச்சியால் கணினி நினைவக உறுப்புகளில் மிகப்பல முன்னேற்றங்கள் நிகழ்ந்தன. ஏறத்தாழ 1930 இல் இவர் முற்றிலும் புதிய ஒருவகையான காந்தப்பண்பு இருக்கக்கூடும் என்று கூறினார். இது மறுதலை இரும்பியக் காந்தம் (antiferromagnetism) என்று அழைக்கப்படுகின்றது. இரும்புக் காந்தம்போல், ஆனால் ஒரு பொருளின் உள்ளே உள்ள காந்தத்தன்மையுடைய அணுக்கூறுகள் ஒரே திசையில் காந்தப் புலம் கொள்ளாமல் எதிரெதிர் திசையில் நின்று ஏறத்தாழ காந்தத்தன்மை இல்லாதது போல் இருக்கும், ஆனால் தாழ்ந்த வெப்பநிலையில் ஓரளவுக்குக் காந்தத்தன்மை கொண்டிருக்கும். வெப்பநிலை உயர்ந்தால் இந்தக் காந்தத் தன்மையை இழந்துவிடும். இதே போன்ற, ஆனால் சிறிதளவு எதிரெதிர் காந்தச் சாய்வுகள் கொண்ட தன்மையுடைய சிறுமுரண் இரும்பியக் காந்தப் பண்பையும் இவர் 1947 இல் கண்டுபிடித்தார். இந்த சிறுமுரண் இரும்பியக் காந்தத்தன்மையும் நீல் வெப்பநிலை என்னும் வெப்பநிலை எய்தியவுடன் மறைந்துவிடும். இலூயிசு நீல், பாறைகளில் காணப்படும் மென்மையான காந்தத் தன்மைக்கும் தக்க விளக்கம் தந்தார். இவருடைய ஆய்வின் பயனாக நில உருண்டையின் காந்தப்புல வரலாற்றை அறிய முடிகின்றது
# எஸ். எம். அன்சார்

**எஸ். எம். அன்சார்** (இறப்பு: சனவரி 9, 2012, அகவை 74) 'கோவை அன்சார்' என அறியப்பட்ட இவர் ஓர் ஈழத்து இலக்கிய ஆர்வலரும் கவிஞரும் ஆவார். கவி அரங்குகள், நூல் வெளியீட்டு விழாக்கள் இலக்கியச் சந்திப்புக்கள் எங்கு நடந்தாலும் அவர் கட்டாயமாகக் கலந்துகொள்வார். இவர் 'வதனம்' கையெழுத்துச் சஞ்சிகையின் ஆசிரியரும் ஆவார். இவர் இலக்கிய ஆர்வலர் சகலரின் மட்டங்களிலும் நேயமாக, அன்புடன் மதிக்கப்பட்டவர்.
# எஸ். எம். அன்சார்

## இலக்கிய ஈடுபாடு

சிந்தாமணி வாரப் பத்திரிகையில் பிரசுரமான “மணிக்கவிதை” மூலம் எழுத்துலகிற்கு அறிமுகமான இவர் நீண்டகாலமாக பத்திரிகைகள், சஞ்சிகைகளில் கவிதை, கட்டுரைகள் எழுதி வந்துள்ளார்.
# எஸ். எம். அன்சார்

## கவிதை நூல்

- கனவுகளின் பிரசவம் (புரவலர் புத்தகப் பூங்கா பிரசுரம், 2010)
# எஸ். எம். அன்சார்

## பெற்ற விருதுகளும் கௌரவங்களும்

- முஸ்லிம் இளம் கலைஞர் முன்னணியின் விருது
- கலாபூஷணம் விருது
# எஸ். எம். அன்சார்

## மறைவு

அன்சார் கொழும்பு, பத்தரமுல்லயிலுள்ள சுயாதீன தொலைக்காட்சி அலுவலகத்திற்கு அருகில் 2012 சனவரி 9 திங்கட்கிழமை இடம்பெற்ற வாகன விபத்தில் படுகாயமடைந்து கொழும்பு தேசிய மருத்துவமனையில் அனுமதிக்கப்பட்டு உயிரிழந்தார். கொழும்பு, வாழைத்தோட்டம், சஞ்சியாராய்ச்சித் தோட்டத்தைச் சேர்ந்த இவர் நான்கு பிள்ளைகளின் தந்தையாவார்.
# எஸ். எம். அன்சார்

## வெளியிணைப்புகள்

- இலக்கிய ஆர்வலர் கோவை அன்சார்
- கலாபூஷணம் அன்சார் அகால மரணம்
- கோவை அன்சார் வாகன விபத்தில் அகால மரணம்
# சிறுமுரண் இரும்பியக் காந்தவியல்

**சிறுமுரண் இரும்பியக் காந்தவியல்** (*Ferrimagnetism*) என்பது சில திண்மப் பொருள்களில் காணப்படும் ஒருவகையான மென்மையான நிலைக்காந்தவியல். இரும்பில் உள்ள இரும்பணுக்களின் காந்தக்கூறுகள் ஒரே திசையில் நிற்கும். ஆனால் சிறுமுரண் இரும்பியக் காந்தம் என்னும் பொருளில் உள்ள அணுக்களின் காந்தப்புலத்தின் திசை எதிர் எதிராக நிற்கக்கூடியன. சில அணுக்களின் காந்தப்புலம் ஒரு திசையிலும் வேறு சில அணுக்களின் காந்தப்புலம் எதிர் திசையிலும் தற்செயலாய் நிற்கும். என்றாலும் ஒரு குறிப்பிட்ட கியூரி வெப்பநிலைக்குக் கீழே, இந்த எதிரெதிர் நிற்கும் காந்தக்கூறுகள் ஓரளவுக்கு ஒரே திசையில் காந்தத்தன்மை காட்டக்கூடியவை. மேக்னட்டைடு (magnetite) , இரும்பு ஆக்சைடு ( Fe<sub>3</sub>O<sub>4</sub>) போன்றவை இவ்வகையான சிறுமுரண் இரும்பியக் காந்த வகையை சேர்ந்தவை. இவ்வகை காந்தத் தன்மையை நோபல் பரிசாளர் இலூயிசு நீல் 1948 இல் கண்டுபிடித்தார்.
# சிறுமுரண் இரும்பியக் காந்தவியல்

## வெப்பநிலையால் ஏற்படும் விளைவு

க்கு மேல் பொருள் காந்தத்தன்மையை அறவே இழக்கின்றது.]]  
சிறுமுரண் இரும்பியக் காந்தமும், இரும்புக்காந்தம் போலவே கியூரி வெப்பநிலைக்குக் கீழே தானாகவே காந்த ஒழுங்கு பெற்று இருக்கும், ஆனால் இதில் எதிர் திசையில் நிற்கும் காந்தக்கூறுகளும் உண்டு. கியூரி வெப்பநிலைக்குக் கீழே இப்பொருளில் உள்ள படிகக்கூறுகளின் காந்தத் திருப்பம் (magnetic moment) சரியாக எதிர் எதிராக நின்று ஈடாக நிற்கும் ஒரு நிலை (magnetization compensation point) உண்டு. இது தவிர கோண உந்தம் ஈடுசெய் புள்ளி என்றும் ஒரு நிலை உண்டு. இப்படி உள்ள நிலையால்தான் விரைவாக காந்தத் திசைகளை மாற்ற இயலுகின்றது (இது கணினியும் மிகுவிரைவு நினைவுத் தரவு மாற்றங்களுக்கு உதவுவது)
# சிறுமுரண் இரும்பியக் காந்தவியல்

## பண்புகள்

சிறுமுரண் இரும்பியக் காந்தப் பொருள்கள் (Ferrimagnetic materials) பொதுவாக உயர் மின் தடைமம் கொண்டதாகவும் திசைக்கு ஏற்றவாறு பண்பு மாறுபடும் தன்மை உடையதாகவும் இருக்கும்.
# மணக்குடவர் (திருக்கோவையார் உரையாசிரியர்)

**மணக்குடவர்** மாணிக்கவாசகர் இயற்றிய திருக்கோவையார் நூலுக்கு உரை எழுதியவர். இவர் திருக்குறளுக்கு உரை எழுதிய மணக்குடவர் அல்லர். இவர் அவரினும் காலத்தால் முற்பட்டவர். “மாணிக்கவாசக சுவாமிகள் அருளிச் செய்த திருச்சிற்றம்பலம் கோவையார் (மணக்குடவர் உரை)” என்ற நூல் உ.வே.சா நூலகத்தினரால் வெளியிடப்பட்டுள்ளது.
# மணக்குடவர் (திருக்குறள் உரையாசிரியர்)

**மணக்குடவர்** திருக்குறளுக்கு உரை எழுதிய பழைய உரை ஆசிரியர்களுள் ஒருவர். இவர் மணக்குடி என்ற ஊரில் பிறந்தவர் என்றும் மணக்குடியர் என்பது பின்னாளில் மணக்குடவர் என்று மருவிற்று என்றும் கருதப்படுகிறது.  
திருக்குறள் பழைய உரைகளில் காலத்தால் முந்தியது மணக்குடவர் உரை. இதன் காலம் 10 ஆம் நூற்றாண்டு. வடமொழிக் கருத்தைப் புகுத்தாது தமிழ் முறைப்படி உரை எழுதியவர் என்று இவர் புகழப்படுகிறார்.
# மணக்குடவர் (திருக்குறள் உரையாசிரியர்)

## உரைப்பாங்கு

- இவரது உரை திருக்குறளில் உள்ள ஒவ்வொரு சொல்லுக்கும் பொருள் விளங்குமாறு எழுதப்பட்டுள்ளது.
- அதிகாரங்களின் கருத்துரையாக 'அருளுடைமை வேண்டும்', 'நடுவுநிலைமை வேண்டும்' என்பது போன்ற தொடர்களைத் தருகிறார்.
- அதிகாரத் தொகுப்புரை தருகிறார். 'கயமை' என்னும் அதிகாரத்துக்குத் தரப்பட்டுள்ள தொகுப்புரை இது.
:: உறுப்பு ஒத்துப் குணம் ஒவ்வாமையின் கயவர் மக்கள் அல்லர் ஆயினார். வேண்டியன செய்வார். தாம் அறியார். இயல்பான ஒழுக்கம் இலர். நிறை இலர். அடக்கம் இலர். அழுக்காறு உடையர். இரப்பார்க்குக் கொடார். ஒறுப்பார்க்குப் கொடுப்பர். நிலை இலர். - இவற்றில் ஒவ்வொரு குறளின் கருத்தும் இரண்டே சொற்களால் கூறப்பட்டுள்ளன.
- 'மடல் ஏறாப் பெண்ணின் பெருந்தக்கது இல்' என்னும் தொடரை இவர் தோழி கூற்று என்கிறார். இதற்கு இவர் தரும் விளக்கம்
:: நும்மால் (தலைவனால்) காதலிக்கப்பட்டாள் தனக்கும் இவ் வருத்தம் ஒக்கும். பெண்டிற்கு இப் பெண்மையாகிய மடல் ஏறாததே குறை என்று தலைமகன் ஆற்றாமை நீங்குதற் பொருட்டுத் தோழி கூறியது.
- அதிகாரத்தில் உள்ள குறள்களின் கருத்தைச் தொகுத்துச் சுட்டுகிறார். 'ஒற்றாடல்' அதிகாரத்தில் இவர் தொகுத்துக் காட்டியவை.
:: இது ஒற்று வேண்டும் என்றது. இவை மூன்றும் ஒற்றிலக்கணம் கூறின. இவை இரண்டும் ஒற்று வேண்டுமிடம் கூறின. இவை இரண்டும் ஒற்றரை ஆளும் திறம் கூறின. இது பிறர் அறியாமல் சிறப்புச் செய்யவேண்டும் என்பது. இது ஒற்று இன்மையால் வரும் குற்றம் கூறியது.
- இவர் கூறும் சில **மருத்துவ** வழக்காறுகள்
::நெய்யும் தேனும் இனியவாயினும் தம்மில் அளவு ஒக்குமாயின் கொல்லும்.
::பலாப்பழம் தின்று பின் சுக்குத் தின்றால் தன் உயிர்க்கு வரும் இடையூறுஇ இல்லை
- தெண்ணீர் அடுபுற்கை - மோரினும் காடியினுப் அடப்பெறாதும் தெளிந்த தீரினாலே அட்ட புற்கை
- மருந்து என்னும் அதிகாரத்தில் 'கற்றான்' என்பதற்கு **ஆயுள் வேதம்** கற்றான் என உரை எழுதியுள்ளார்.
- இவர் காட்டியுள்ள புராணக் கதைகளில் சில
::அருச்சுணன் தவம் மறந்து அல்லவை செய்தான்
::வெகுளியால் நகுஷன் பெரும்பாம்பு ஆயினான்
::நோற்றலால் மார்க்கண்டேயன் கூற்றத்தைத் தப்பினான்.
::ஐந்து அவித்தான் ஆற்றல் - இவ்வளவில் கண் மிக்க தவம் செய்வார் உளரானால் இந்திரன் தன் பதம் இழக்கின்றானாக நடுங்கும்.
- உரையில் காணப்படும் சில அருஞ்சொற்கள்
:: அட்டாலம் = அட்டால மண்டபம்
:: நெத்தம் = கறவாடு பலகை
# விசாக்கா வித்தியாலயம்

**விசாக்கா வித்தியாலயம்** *(Visakha Vidyalaya)* இலங்கையிலுள்ள முன்னணி மகளிர் கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பில் அமைந்துள்ளது.  
இலங்கையில் பௌத்த மாணவிகளின் கல்வி வளர்ச்சியைக் குறிக்கோளாகக் கொண்டு திருமதி ஜெரமிஸ் டயஸ் என்பவரால் 1917 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர்.
# விசாக்கா வித்தியாலயம்

## வெளியிணைப்புகள்

- விசாக்கா வித்தியாலயம்
# ராஜ யோகம்

**ராஜ யோகம்** பல்வகை யோகக்கலைகளில் இராஜ யோகம் சிறப்பான இடத்தை பெற்று உள்ளது. பதஞ்சலி முனிவர் என்ற சாக்கிய முனி இயற்றப்பட்டு சுவாமி விவேகானந்தரால் மொழி பெயர்க்கப்பட்டு, விரித்துரைக்கப்பட்ட "இராஜ யோகம்" என்ற நூலே இராஜ யோகம் பற்றிய நூல்களில் தலை சிறந்ததாக கருதப்படுகிறது. இந்நூல் உடல், மூச்சு ( பிராணன் ), மனம் மற்றும் மனம் கடந்த பெருநிலை ஆகியவற்றை அருமையாக விளக்குகிறது.
# பிரமிடு எண்

கணிதத்தில் **பிரமிடு எண்** (*Pyramidal number*) என்பது குறிப்பிட்ட பக்கங்கள் கொண்ட பிரமிடு வடிவில் அமையும் ஒரு வடிவ எண்ணாகும். பொதுவாக பிரமிடு எண் என்றால் அது சதுர பிரமிடு எண்ணைக் குறிக்கும்.  
பிரமிடு எண்கள் சில:  
- முக்கோண பிரமிடு எண் அல்லது நான்முக எண் - 3 பக்கங்கள் கொண்டது.
- சதுர பிரமிடு எண் - 4 பக்கங்கள் கொண்டது.
- ஐங்கோண பிரமிடு எண் -5 பக்கங்கள் கொண்டது.
- அறுகோண பிரமிடு எண் -6 பக்கங்கள் கொண்டது.
- எழுகோண பிரமிடு எண் - 7 பக்கங்கள் கொண்டது.  
*r*-கோண பிரமிடு எண்ணுக்கான வாய்ப்பாடு:  
:<math>X= \frac{n^2}{2} + n^3\(\frac{r}{6}-\frac{1}{3}\) - n\(\frac{r-5}{6}\)</math>
# விக்கிப்பீடியா:முதற்பக்கக் கட்டுரைகள்/சனவரி 15, 2012

**சபரிமலை** என்பது கேரளாவின் மேற்கு மலைத்தொடர்களில் பத்தனம்தித்தா மாவட்டத்தில் உள்ள ஒரு புண்ணியத் தலமாகும். மஹிஷி என்ற பெயர்கொண்ட அசுரபலம் கொண்ட அரக்கியைக் கொன்றபிறகு சுவாமி ஐயப்பன் தியானம் செய்த இடமே சபரிமலை என வழங்கப்படுகிறது. பதினெட்டு மலைகளுக்கு இடையே சுவாமி ஐயப்பனின் கோவில் இருக்கிறது. இந்தக் கோவில் ஒரு மலையின் உச்சியில் உள்ளது. மலைகள் மற்றும் காடுகளால் சூழ்ந்துள்ளது. சபரிமலையை சூழ்ந்துள்ள ஒவ்வொரு மலையிலும் கோவில்கள் காணப்படுகின்றன. சபரிமலைக்குப் புனிதப்பயணம் மேற்கொள்வதற்கு முதலில் பக்தர்கள் 41 நாட்கள் கொண்ட விரதத்தை பக்தர்கள் ஏற்றுக் கொள்வர். ஐயப்பனை சார்ந்த வரலாற்றுக் கதைகளில் வீட்டு விலக்குக்குரிய பெண்கள் இங்கு வருவதை தடை செய்துள்ள படியாலும் மேலும் இதர பல காரணங்களாலும், பொதுவாக பெண்கள் இந்தக் கோவிலுக்கு வருகை புரிவதில்லை. இதற்கான முக்கிய காரணம் சுவாமி ஐயப்பன் ஒரு பிரம்மச்சாரி என்ற ஐதீகமே. **மேலும்...**
---  
சர் **ஹென்றி நிக்கலஸ் ரிட்லி** (1885-1956) என்பவர் மலாயாவில் ரப்பர் மரங்களை அறிமுகப்படுத்தியவர். மலாயாவின் பொருளாதாரப் போக்கை மாற்றி அமைத்த பிரித்தானியத் தாவரவியலாளர். இவர் சிங்கப்பூர் தாவரப் பூங்காவின் முதல் தாவரவியலாளர் மற்றும் முதல் புவியியலாளராகவும் பணியாற்றியவர். இவர் பேராக், கோலாகங்சாரில் நட்டுவைத்த முதல் ரப்பர் மரம் 135 ஆண்டுகளாக இன்றும் இருக்கிறது. 1877 இல் அறிவியலில் ஆக்ஸ்பர்ட் பல்கலைக்கழகத்தில் இருந்து சிறப்புப் பட்டம் பெற்றார். அதே ஆண்டு பிரேசில் நாட்டிற்குச் சென்று தாவர ஆய்வுகளை மேற்கொண்டார். 1888ஆம் ஆண்டு சிங்கப்பூரின் தாவரவியல் பூங்காவிற்கு இயக்குநராக அனுப்பி வைக்கப்பட்டார். அங்கு பணி புரியும் போது ரப்பர் மரங்களின் தாவரப் பயன்பாடுகள் மலாயா, சிங்கப்பூருக்கு பிரகாசமான எதிர்காலத்தைக் கொண்டு வரும் என்பதை உணர்ந்தார். ஆகவே, மலாயாத் தொடுவாய் நிலப்பகுதிகளில் ரப்பர் மரங்களை நட வேண்டும் என்று பிரசாரம் செய்தார். **மேலும்...**
# ஐங்கோண பிரமிடு எண்

கணிதத்தில் **ஐங்கோண பிரமிடு எண்** (*pentagonal pyramidal number*) என்பது ஐங்கோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும். *n* -ஆம் ஐங்கோண பிரமிடு எண்ணானது முதல் *n* ஐங்கோண எண்களின் கூட்டுத்தொகைக்குச் சமமாக இருக்கும்.  
முதல் ஐங்கோண பிரமிடு எண்கள் சில:  
1, 6, 18, 40, 75, 126, 196, 288, 405, 550, 726, 936, 1183, 1470, 1800, 2176, 2601, 3078, 3610, 4200, 4851, 5566, 6348, 7200, 8125, 9126 .  
*n* -ஆம் ஐங்கோண பிரமிடு எண் காணும் வாய்ப்பாடு:  
:<math>\frac{n^2(n+1)}{2}</math>  
இவ்வாய்ப்பாட்டிலிருந்து *n* -ஆம் ஐங்கோண பிரமிடு எண், n<sup>2</sup> மற்றும் n<sup>3</sup> இரண்டின் சராசரியாகவும் *n* -ஆம் முக்கோண எண்ணின் *n* மடங்காகவும் இருப்பதைக் காணலாம்.  
முதல் ஐங்கோண எண்கள் சில:  
1, 5, 12, 22, 35, 51, 70, 92, 117, 145, 176, 210, 247, 287, 330, 376, 425, 477, 532, 590, 651, 715, 782, 852, 925, 1001 .  
:முதல் ஐங்கோண எண் = 1 = முதல் ஐங்கோண பிரமிடு எண்  
:முதல் இரண்டு ஐங்கோண எண்களின் கூடுதல் = 1 + 5 = 6 = இரண்டாம் ஐங்கோண பிரமிடு எண்  
:முதல் மூன்று ஐங்கோண எண்களின் கூடுதல் = 1 + 5 + 12 = 18 = மூன்றாம் ஐங்கோண பிரமிடு எண் .....  
அதாவது *n* -ஆம் ஐங்கோண பிரமிடு எண்ணானது முதல் *n* ஐங்கோண எண்களின் கூட்டுத்தொகைக்குச் சமமாக இருக்கும்.  
ஐங்கோண பிரமிடு எண்களின் பிறப்பிக்கும் சார்பு:  
:<math>\frac{x(2x+1)}{(x-1)^4}.</math>
# நிறைவுறாக் கொழுப்பு

**நிறைவுறாக் கொழுப்பு** (unsaturated fat) என்பது கொழுப்பு அமிலத் தொடரியில் குறைந்தபட்சம் ஒரு இரட்டைப்பிணைப்பினைக் கொண்ட கொழுப்பு அல்லது கொழுப்பு அமிலத்தினைக் குறிக்கும். கொழுப்பு மூலக்கூறில், ஒரு இரட்டைப்பிணைப்பு இருந்தால் அதை ஒற்றைநிறைவுறாக் கொழுப்பு என்றும், ஒன்றுக்கு மேற்பட்ட இரட்டைப்பிணைப்பினைக் கொண்டவை பல்நிறைவுறாக் கொழுப்பு என்றும் அழைக்கப்படுகின்றன. இரட்டைப்பிணைப்புகள் உருவாகும் இடங்களில், ஹைட்ரசன் அணுக்கள் நீக்கப்படுகின்றன. இதனால், நிறைவுற்ற கொழுப்பில் இரட்டைப்பிணைப்புகள் கிடையாது. இவற்றில், அதிகப் பட்ச எண்ணிக்கையில் ஹைட்ரசன்கள் கார்பனுடன் பிணைந்திருக்கும் என்பதால் இவை, ஹைட்ரசன் அணுக்களுடன் நிறைவுற்றவை எனப்படுகின்றது. உயிரணு வளர்சிதைமாற்றத்தில் நிறைவுறாக் கொழுப்பு மூலக்கூறுகள், அதே அளவு நிறைவுற்ற கொழுப்புடன் ஒப்பிடும்போது, குறைந்த அளவு சக்தியினைக் (குறைந்த கலோரிகளை) கொண்டுள்ளன. பெருமளவு நிறைவுறா தன்மையினைக் கொண்டிருக்கும் ஒரு கொழுப்பு அமிலமானது (அதாவது அதிகமான இரட்டைப்பிணைப்புகளைக் கொண்ட கொழுப்பு அமிலம்) அதிக அளவு கொழுமியபெராக்சைடேற்ற தாக்கத்திற்கு உட்படுகின்றது (சிக்கடித்துப் போகிறது). நிறைவுறாக் கொழுப்புகளை எதிர்உயிர்வளிகள் கொழுமியபெராக்சைடேற்றதிலிருந்து (கெட்டுப்போவதிலிருந்து) பாதுகாக்கின்றன.
# வார்ப்புரு:உணவுகளிலுள்ள கொழுப்பு பொதிவுகள்

| உணவு | நிறைவுற்ற கொழுப்பு | ஒற்றைநிறைவுறா கொழுப்பு | பல்நிறைவுறா கொழுப்பு |  |
| --- | --- | --- | --- | --- |
| காட்டுக்கடுகு எண்ணெய் | 7 | 59 | 29 |  |
| சோள எண்ணெய் | 13 | 24 | 59 |  |
| ஆலிவ் எண்ணெய் | 13 | 74 | 8 |  |
| சூரியகாந்தி எண்ணெய் | 10.3 | 19.5 | 44 | }<noinclude> |
# அறுகோண பிரமிடு எண்

கணிதத்தில் **அறுகோண பிரமிடு எண்** (*hexagonal pyramidal number*) என்பது அறுகோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும்.  
*n* -ஆம் அறுகோண பிரமிடு எண் காணும் வாய்ப்பாடு:  
:<math>{n(n+1)(4n-1)}\over6</math>  
முதல் அறுகோண பிரமிடு எண்கள் சில:  
:1, 7, 22, 50, 95, 161, 252, 372, 525, 715, 946, 1222, 1547, 1925  
முதல் அறுகோண எண்கள் சில :  
:1, 6, 15, 28, 45, 66, 91, 120, 153, 190, 231, 276, 325, 378, 435, 496, 561, 630, 703, 780, 861, 946.  
:முதல் அறுகோண எண் = 1 = முதல் அறுகோண பிரமிடு எண்  
:முதல் இரண்டு அறுகோண எண்களின் கூடுதல் = 1 + 6 = 7 = இரண்டாம் அறுகோண பிரமிடு எண்  
:முதல் மூன்று அறுகோண எண்களின் கூடுதல் = 1 + 6 + 15 = 22 = மூன்றாம் அறுகோண பிரமிடு எண் .....  
அதாவது *n* -ஆம் அறுகோண பிரமிடு எண்ணானது முதல் *n* அறுகோண எண்களின் கூட்டுத்தொகைக்குச் சமமாக இருக்கும்.  
அறுகோண பிரமிடு எண்களின் பிறப்பிக்கும் சார்பு:  
:<math> \frac{x(3x+1)}{(x-1)^4} = x+7x^2+22x^3+50x^4+.... </math>
# எழுகோண பிரமிடு எண்

கணிதத்தில் **எழுகோண பிரமிடு எண்** (*heptagonal pyramidal number*) என்பது எழுகோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும். *n* -ஆம் எழுகோண பிரமிடு எண்ணானது முதல் *n* எழுகோண எண்களின் கூட்டுத்தொகைக்குச் சமமாக இருக்கும்.  
*n* -ஆம் எழுகோண பிரமிடு எண் காணும் வாய்ப்பாடு:  
:<math> n(n + 1)(5n - 2)/6 \,</math>.  
முதல் எழுகோண பிரமிடு எண்கள் சில:  
1, 8, 26, 60, 115, 196, 308, 456, 645, 880, 1166, 1508, 1911, 2380, 2920, 3536, 4233, 5016, 5890, 6860, 7931, 9108, ....  
முதல் எழுகோண எண்கள் சில:  
:1, 7, 18, 34, 55, 81, 112, 148, 189, 235, 286, 342, 403, 469, 540, 616, 697, 783, 874, 970, 1071, 1177, 1288, 1404, 1525, 1651, 1782, …  
:முதல் எழுகோண எண் = 1 = முதல் எழுகோண பிரமிடு எண்  
:முதல் இரண்டு எழுகோண எண்களின் கூடுதல் = 1 + 7 = 8 = இரண்டாம் எழுகோண பிரமிடு எண்  
:முதல் மூன்று எழுகோண எண்களின் கூடுதல் = 1 + 7 + 18 = 26 = மூன்றாம் எழுகோண பிரமிடு எண் .....  
அதாவது *n* -ஆம் எழுகோண பிரமிடு எண்ணானது முதல் *n* எழுகோண எண்களின் கூட்டுத்தொகைக்குச் சமமாக இருக்கும்.  
எழுகோண பிரமிடு எண்களின் பிறப்பிக்கும் சார்பு:  
:<math> \frac{x(4x+1)}{(x-1)^4} = x+8x^2+26x^3+60x^4+.... \,</math>
# நிறைவுற்ற கொழுப்பு

**நிறைவுற்ற கொழுப்புகள்** (saturated fats) என்பவை நிறைவுற்ற கொழுப்பு அமிலங்களை மட்டும் கொண்ட டிரைகிளிசரைடுகளைக் கொண்டவையாகும். நிறைவுற்ற கொழுப்பு அமிலங்கள், கொழுப்பு அமிலத் தொடரியில் கார்பன் அணுக்களுக்கிடையில் இரட்டைப்பிணைப்பில்லாதவையாகும். இவ்விதம், கார்பன் அணுக்களின் தொடரியானது ஹைட்ரசன் அணுக்களினால் முற்றுமாக செறிவுற்ற நிலையில் உள்ளது. பல்வேறு வகையான நிறைவுற்ற கொழுப்பு அமிலங்கள் இயற்கையில் காணப்படுகின்றன. இவை முதன்மையாக கார்பன் அணுக்களின் எண்ணிக்கையில் [உதாரணமாக, மூன்று கார்பன்களிலிருந்து (புரோபியோனிக் அமிலம்) முப்பத்தியாறு கார்பன்கள் வரை (ஹெக்சாடிரையாகன்டனோயிக் அமிலம்)] வேறுபடுகின்றன.  
பல்வேறு கொழுப்புகளில் நிறைவுற்ற மற்றும் நிறைவுறாக் கொழுப்புகள் வெவ்வேறு அளவுகளில் உள்ளன. அதிக அளவு நிறைவுற்ற கொழுப்புகளைக் கொண்ட உணவுகளுக்கான உதாரணங்கள்: குழைவு, பாலாடைக்கட்டி, வெண்ணெய் மற்றும் நெய்; நிணம் (மாடு), மாட்டுக் கொழுப்பு, பன்றிக் கொழுப்பு மற்றும் கொழுப்பான இறைச்சிகள்; இவை தவிர சில தாவர உணவுகள்: தேங்காய் எண்ணெய், பருத்திவிதை எண்ணெய், பனை (புல்லின மர) எண்ணெய், சாக்லெட் மற்றும் பல தயாரிக்கப்பட்ட உணவுகள்.
# நிறைவுற்ற கொழுப்பு

## கொழுப்பு சுருக்கக்குறிப்புகள்

ஊட்டச்சத்து விவரணங்களில் நிறைவுற்ற கொழுப்புகள் என மொத்தமாகக் கொடுக்கப்பட்டிருந்தாலும், பல்வேறு உணவுத் தொகுப்புகளில் நிறைவுற்ற கொழுப்புகள் வெவ்வேறு அளவுகளில் காணப்படுகின்றன. வெப்பமண்டல எண்ணெய்களிலும் (பனங்கொட்டை, தேங்காய்), பால் பொருட்களிலும் லாரிக் மற்றும் மைரிஸ்டிக் அமிலங்கள் பெருமளவுக் காணப்படுகின்றன. இறைச்சி, முட்டைகள், சாக்லெட் மற்றும் கொட்டைகளில் உள்ள நிறைவுற்ற கொழுப்புகளில் பால்மிடிக் மற்றும் ஸ்டியரிக் அமிலங்களின் டிரைகிளிசரைடுகளே முதன்மையாக உள்ளன.  
**பொதுவான உணவுகளில் காணப்படும் நிறைவுற்ற கொழுப்பு சுருக்கக்குறிப்புகள்; மொத்தக் கொழுப்பில் மணமியமாக்கப்பட்டக் கொழுப்பின் சதவிகிதம்**  
| தேங்காய் எண்ணெய் | 47% | 18% | 9% | 3% |  |
| --- | --- | --- | --- | --- | --- |
| வெண்ணெய் | 3% | 11% | 29% | 13% |  |
| மாட்டிறைச்சி (அரைக்கப்பட்டது) | 0% | 4% | 26% | 15% |  |
| கருமையான சாக்லெட் | 0% | 1% | 34% | 43% |  |
| சால்மான் மீன் | 0% | 1% | 29% | 3% |  |
| முட்டைகள் | 0% | 0.3% | 27% | 10% |  |
| முந்திரி | 2% | 1% | 10% | 7% |  |
| சோயா அவரை எண்ணெய் | 0% | 0% | 11% | 4% | } |
# நிறைவுற்ற கொழுப்பு

## பல்வேறு உணவுகளில் கொழுப்பு பொதிவுகள்

<div>  
</div>
# நிறைவுற்ற கொழுப்பு

## இதயகுழலிய நோய்

மருத்துவ, இதய நல மற்றும் அரசாங்க அதிகாரிகள் நிறைவுற்ற கொழுப்புகளை இதயகுழலிய நோய்கான (CVD) மறையிடர் காரணிகளாக உள்ளதாக அறிவுறுத்துகின்றார்கள்.
# சவுதி அராம்கோ

அதிகாரப்பூர்வமாக **சவுதி அரேபிய எண்ணெய் நிறுவனம்** என்று அழைக்கப்படும் **சவுதி அராம்கோ** (Saudi Aramco, அரபி: ارامكو السعودية ) சவுதி அரேபிய அரசின் தேசிய எண்ணெய் நிறுவனமாகும்.  
சவுதி அராம்கோ, கச்சா எண்ணெய் இருப்பிலும் தினமும் உற்பத்தி செய்யும் அளவிலும் கணிசமான அளவில் முன்னணியில் உள்ளது. அதன் இருப்பு என கணக்கிடப்பட்டுள்ளது. சவுதி அரேபியாவில் உள்ள தஹ்ரானை தலைமையிடமாகக் கொண்டுள்ளது. இந்நிறுவனத்தின் ஆண்டு உற்பத்தி , மற்றும் 100 எண்ணெய் மற்றும் கேஸ் வயல்களை பராமரிக்கிறது. இத்துடன் 279 டிரில்லியன் கன அடி இயற்கை எரிவாயுவையும் இருப்பு வைத்துள்ளது. அராம்கோ இயக்கும் கவார் வயல், சாய்பா வயல் ஆகியவை உலகின் மிகப்பெரிய எண்ணெய் வயல்களாகும்.
# தமிழகத்தில் பண்டைய ரோமின் காசுகள்

தமிழகத்தில் கிடைத்த ரோம நாட்டு நாணயங்களின் கிமு 200 முதல் கிபி 200 வரை மதிக்கத்தக்கதாக உள்ளன. தமிழகத்தில் இவற்றின் பரவல் சென்னை மாம்பலம் முதல் திருநெல்வேலி வரை புழக்கத்தில் உள்ளது.
# தமிழகத்தில் பண்டைய ரோமின் காசுகள்

## மன்னர்கள்

தமிழக ரோமக் காசுகளில் சில ரோம மன்னர்களின் உருவத்துடன் காணப்படுகிறது. அம்மன்னர்கள்
1. அகசுடசு - 1932ல் மட்டும் அகசுடசு காசுகள் 121 கண்டுபிடிக்கப்பட்டது.
1. தைபிரியசு (கிபி 14-37) - 30 ஒளரி காசுகளும் 1856 தினாரி காசுகளும் இதுவரை கண்டெடுக்கப்பட்டுளது.
1. கலிகுலா (கிபி 54-68)
1. கிளாடியசு (கிபி 41-54)
1. நீரோ (கிபி 54 -68) - இதுவரை இம்மன்னனின் 14 வகை காசுகள் கண்டறியப்பட்டுளது.
# தமிழகத்தில் பண்டைய ரோமின் காசுகள்

## முக்கியத்துவம்

இந்த ரோமானிய நாணயங்களை ஆராய்ந்தோர் இதற்கு சமமான நாணயங்கள் வேறெங்கும் கிடைக்கப்பெறாததால் இவை வெறும் காசுகளாக மட்டும் பயன்படாமல் திரவியங்களகவும் பெரும் மதிப்புமிக்க பொருட்களாகவும் பயன்பட்டன என அபிப்பிராய படுகின்றனர். இதனாலேயே பெருமளவு நாணயங்கள் குவியல்களாக புதைக்கப்பட்டதாக கூறுகிறார்கள். பிளினி என்ற ஆசிரியர் அரை மில்லியன் செசுரர்செசு தமிழகத்திற்கு கொண்டு வரப்பட்டது எனக்கூறி, இவ்வாறு தங்கம் ரோமை விட்டு வெளியேறுவது அந்நாட்டின் திரைச்சேரியை பாதிக்கும் என கவலை தெரிவித்ததை வைத்து அக்கால ரோம தமிழக வாணிப தொடர்புகள் எந்தளவுக்கு சிறந்திருந்தது என்பது அறியப்பட்டது.
# தமிழகத்தில் பண்டைய ரோமின் காசுகள்

## மூலம்

- பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
# பண்டாரநாயக்கா கல்லூரி

**பண்டாரநாயக்கா கல்லூரி** (Bandaranayake College ) இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக் கல்லூரி கம்பஹா மாவட்டத்தில் அமைந்துள்ளது.  
இக்கல்லூரி சார்ல் சமரசூரிய என்பவரால் செப்டம்பர் 18 1918 ல் ஆரம்பிக்கப்பட்டது இக்கல்லூரி கல்வித்துறையில் தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும் உள்ளனர். இக்கல்லூரியில் தரம் 6 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர். 200க்கும் மேற்பட்ட ஆசிரியர்கள் பணியாற்றி வருகின்றனர்.
# பண்டாரநாயக்கா கல்லூரி

## வெளியிணைப்புகள்

- பண்டாரநாயக்கா கல்லூரி
# அனுலா வித்தியாலயம்

**அனுலா வித்தியாலயம்** *(Anula Vidyalaya)* இலங்கையிலுள்ள முன்னணி மகளிர் கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பு நுகேகொடையில் அமைந்துள்ளது.  
இலங்கையில் பௌத்த மாணவிகளின் கல்வி வளர்ச்சியைக் குறிக்கோளாகக் கொண்டு டாக்டர் ஈ.டபிள்யு. அதிகாரம் என்பவரால் 1941 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர்.
# அனுலா வித்தியாலயம்

## வெளியிணைப்புகள்

- அனுலா வித்தியாலயம்
# அத்தியாவசிய கொழுப்பு அமிலம்

அத்தியாவசிய கொழுப்பு அமிலங்கள் (essential fatty acids; EFAs) மனிதர்களாலும், விலங்குகளாலும் தொகுக்க முடியாத, உடல் நலத்திற்கு தேவையான, கட்டாயம் உட்கொள்ள வேண்டிய கொழுப்பு அமிலங்களாகும். எரி பொருளாக மட்டும் பயன்படுபவைகளைப் போலல்லாமல், உயிரியல் பணிகளுக்குத் தேவையான கொழுப்பு அமிலங்களையே **இன்றியமையா கொழுப்பு அமிலங்கள்** என்கிறோம்.  
மனிதர்களுக்கு தேவையான அத்தியாவசியமான கொழுப்பு அமிலங்கள் இரண்டு மட்டுமே: ஆல்ஃபா-லினோலெனிக் அமிலம் (ஒமேகா-3 கொழுப்பு அமிலம்) மற்றும் லினோலெயிக் அமிலம் (ஒமேகா-6 கொழுப்பு அமிலம்). பிற கொழுப்பு அமிலங்களில் **நிபந்தனைக்குட்பட்ட அத்தியாவசியமான கொழுப்பு அமிலங்கள்** பின்வருமாறு: காமா-லினோலெனிக் அமிலம் (ஒமேகா-6 கொழுப்பு அமிலம்), லாரிக் அமிலம் (நிறைவுற்ற கொழுப்பு அமிலம்) மற்றும் பால்மிட்டோலெயிக் அமிலம் (ஒற்றைநிறைவுறாக் கொழுப்பு அமிலம்).  
1923-ஆம் ஆண்டு முதன்முதலில் இந்த இரண்டு அத்தியாவசியமான கொழுப்பு அமிலங்கள் கண்டறியப்பட்டபோது, இவைகளுக்கு உயிர்ச்சத்து எஃப் என்று பெயரிடப்பட்டது. பின்பு, 1930-ஆம் ஆண்டு எலிகளில் நடத்தப்பட்ட ஆய்வுகளிலிருந்து அத்தியாவசியமான கொழுப்பு அமிலங்களை உயிர்ச்சத்தாக இல்லாமல் கொழுப்புகளாக வகைப்படுத்துதலே சிறந்தது என காண்பிக்கப்பட்டது.
# கால் ஆஃப் டியூட்டி

*கால் ஆஃப் டியூட்டி* (*Call of duty*) ஆனது முதல் நபர் மற்றும் மூன்றாம் நபர் சுடுபவர் நிகழ்பட விளையாட்டு. இது தொடர்ச்சியான தொகுப்பின் முதல் பதிப்பு ஆகும். இது முதலில் தனிப்பயன் கணினிக்காக வடிவமைக்கப்பட்டது. பின்னர் தனிப்பயன் விளையாட்டு கருவிகளுக்காகவும், கையடக்க கருவிகளுக்காகவும் விரிவாக்கப்பட்டது. இந்த தொகுப்பின் முதல் பதிப்பானது இரண்டாம் உலகப்போரின் நிகழ்வுகளை அடிப்படையாகக் கொண்டது.
மாடர்ன் வார்பேஃர்ரிலிருந்து கால் ஆஃப் டியூட்டி ஆனது நவீன கால நிகழ்வுகளை அடிப்படையாக கொண்டது. இதன் பிறகு *மாடர்ன் வார்பேஃர் 2* வெளிவந்தது. அதன் பிறகு *பிளாக் ஆஃப்ஸ்* பனிப்போர் நிகழ்வுகளைஅடிப்படையாக கொண்டு வெளிவந்தது. மாடர்ன் வார்பேஃர் 3 ஆனது நவீன கால நிகழ்வுகளை அடிப்படையாகக் கொண்டு 8 நவம்பர் 2011 அன்று வெளியிடப்பட்டது.  
கால் ஆஃப் டியூட்டி ஆனது ஆக்டிவிசன் நிறுவனத்தால் வெளியிடப்பட்டது. மேலும் கால் ஆஃப் டியூட்டி ஆக்டிவிசன் நிறுவனத்திற்கு சொந்தாமானது. இவ்விளையாட்டானது ஆஸ்பியர் மீடியா நிறுவனத்தால் ஆப்பிள் OS X க்காக வெளியிடப்பட்டது. இவ்விளையாட்டு இன்பினிட்டி வார்டு மற்றும் ற்றேயர்ச் ஆகிய நிறுவனங்களால் பெரும்பாலும் உருவாக்கப்பட்டது.
# சிறுவீடு விளையாட்டு

**சிறுவீடு விளையாட்டு** சிறுமியர் தெருவில் விளையாடும் ஒரு பாவனை விளையாட்டு. சிறுமியர் சிலர் ஒன்றுகூடி அம்மா அப்பா உரையாடுவதுபோல் உரையாடி நடிப்பர். இது ஒரு திளைப்பு விளையாட்டு.
# சிறுவீடு விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# சிறுவீடு விளையாட்டு

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
# சீச்சாங்கல்

**சீச்சாங்கல்** நாட்டுப்புறத் தெருக்களில் சிறுவர் சிறுமியர் விளையாடும் ஒருவகை விளையாட்டு.  
இது ஒரு குறி விளையாட்டு. விளையாடுவோர் ஒவ்வொருவருக்கும் 10 புளியங்கொட்டைகள். பொது புளியங்கொட்டைகள் (புளிய முத்துகள்) கொஞ்சம்.  
பொது-முத்திலிருந்து எடுத்து மூன்றின் மேல் ஒன்று எனப் புளிய முத்துக்கள் ஒரு வட்டத்துக்குள் அடுக்கி வைக்கப்பட்டிருக்கும். ஆடுபவர் தன் கையிலுள்ள புளிய-முத்து ஒன்றால் அதனை அடித்து வெளியேற்ற வேண்டும். வெளியேறிய முத்தைத் தனக்காக ஈட்டிக்கொள்ளலாம். அடிக்கும் முத்து வட்டத்துக்குள் நின்றுவிட்டால் அது பொது-முத்து ஆகிவிடும். யார் அதிக முத்துகள் ஈட்டுகிறாரோ அவர் வென்றவர்.
# சீச்சாங்கல்

## மேலும் பார்க்க

- தமிழர் விளையாட்டுகள் (அண்மைய காலம்)
# சீச்சாங்கல்

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
# ஓமாயி வியாரவாலா

**ஓமாயி வியாரவாலா** (ஹோமை வியாரவல்லா, *Homai Vyarawalla*, 9 திசம்பர் 1913 – 15 சனவரி 2012), இந்தியாவின் முதல் பெண் புகைப்பட நிருபர் என அறியப்பட்டவர். பொதுவாக *டால்டா-13* என அழைக்கப்பட்டவர். இவர் குஜராத் மாநிலத்தில், வதோதரா மாவட்டத்தின் நவசாரி என்ற ஊரைச் சேர்ந்தவர். தனது 13 வயதில் புகைப்படங்கள் எடுக்க ஆரம்பித்து 40 ஆண்டுகள் இந்தியப் பத்திரிகை உலகின் சிறந்த புகைப்பட நிருபராக பணியாற்றி 1970-ம் ஆண்டில் ஓய்வு பெற்றார். 2011 ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.
# ஓமாயி வியாரவாலா

## சாதனைகள்

- 1942-ம் ஆண்டு டில்லியில், பிரித்தானிய தகவல் தொடர்பு (பி.ஐ.எஸ்) சேவையில் புகைப்பட நிருபராக பணியாற்றினார்.
- இந்தியா சுதந்திரம் அடையும் முன்பே, அப்போதைய ஆங்கிலேயர்கள், மற்றும் இந்திய தலைவர்களின் பேச்சுக்கள், பொதுக்கூட்டங்களில், புகைப்பட நிருபராக பணியாற்றினார்
- இந்தியா சுதந்திரம் அடைந்து 1947 ஆகஸ்ட் 15-ம் தேதி முதல் தேசிய கொடி ஏற்றப்பட்டதை புகைப்படம் எடுத்த பெருமைக்குரியவரானார்.
- இந்தியாவின் கடைசி வைசிராய் மவுண்ட்பேட்டன் பிரபு. ஜவஹர்லால் நேரு சந்திப்பினை புகைப்படம் எடுத்த பெருமையும் இவரைச் சாரும்.
# ஓமாயி வியாரவாலா

## பெற்ற விருதுகள்

2011 சனவரி மாதம் இவருக்கு பத்மவிபூசன் விருது வழங்கப்பட்டது.
# ஓமாயி வியாரவாலா

## மறைவு

சனவரி 15 2012இல் தனது வீட்டு கட்டிலிலிருந்து கீழே விழுந்ததில், இடுப்பு எலும்பு முறி்ந்தது. சிகிச்சைக்காக தனியார் மருத்துவமனையில் அனுமதிக்கப்பட்ட இவர், சிகிச்சை பலனின்றி இறந்தார். இறக்கும் பொது இவருக்கு வயது 98.
# கொழும்பு நாலந்தா மகா வித்தியாலயம்

**கொழும்பு நாலந்தா மகா வித்தியாலயம்** *(Nalanda Maha Vidyalaya Colombo)*, (சிங்களம்:නාලන්දා මහා විද්යාලය, කොළඹ) இலங்கையிலுள்ள முன்னணி கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பில் அமைந்துள்ளது.  
இலங்கையில் பௌத்த மாணவர்களின் கல்வி வளர்ச்சியைக் குறிக்கோளாகக் கொண்டு பி.டி.எஸ். குலரத்ன என்பவரால் நவம்பர் 1 1925 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர்.
# கொழும்பு நாலந்தா மகா வித்தியாலயம்

## வெளியிணைப்புகள்

- கொழும்பு நாலந்தா மகா வித்தியாலயம்
# கண்டி வித்தியார்த்த கல்லூரி

**கண்டி வித்தியார்த்த கல்லூரி** *(Vidyartha College)* இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக்கல்லூரி கண்டி மாவட்டத்தில் அமைந்துள்ளது.  
கண்டி மாநகரில் இயற்கை வனப்புமிக்க சூழலில் இக்கல்லூரி அமைந்துள்ளது. இதுவொரு பௌத்த பாடசாலையாகும். 1942ம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் பி.ஏ.எஸ். அல்விஸ் ஆவார்.
# கண்டி வித்தியார்த்த கல்லூரி

## வெளியிணைப்புகள்

- கண்டி வித்தியார்த்த கல்லூரி
# கண்டி மகமாயா பெண்கள் கல்லூரி

**கண்டி மகமாயா பெண்கள் கல்லூரி** *(Mahamaya Girls' College, Kandy)* இலங்கையிலுள்ள முன்னணி மகளிர் கல்லூரிகளில் ஒன்றாகும். தேசிய பாடசாலையான இக்கல்லூரி கண்டியில் அமைந்துள்ளது.  
சனவரி 14 1932 இல் இக்கல்லூரி ஆரம்பிக்கப்பட்டது. கண்டி மாநகரில் அமைந்துள்ள வாவிக்கு அண்மையிலுள்ள இக்கல்லூரி இயற்கை வனப்புமிக்கது. தற்போது சிங்களம், தமிழ், ஆங்கிலம் ஆகிய மும்மொழிகளிலும் கற்பித்தல் நடவடிக்கைகள் மேற்கொள்ளப்பட்டு வருகின்றன.  
கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர்.
# கண்டி மகமாயா பெண்கள் கல்லூரி

## வெளியிணைப்புகள்

- கண்டி மகமாயா பெண்கள் கல்லூரி
# தென் செர்சி போக்குவரத்து ஆணையம்

**தென் செர்சி போக்குவரத்து ஆணையம்** (*South Jersey Transportation Authority*, SJTA) 1991ஆம் ஆண்டில் நியூசெர்சி சட்டமன்றம் தென் செர்சி கௌன்டிகளான அட்லாண்டிக், காம்டென், கேப் மே, கம்பர்லாந்து, குளோசெஸ்டர் மற்றும் சேலம் கௌன்டிகளில் போக்குவரத்து சேவைகளை மேலாண்மை செய்வதற்காக உருவாக்கிய ஓர் தனியார் முகமை போன்ற நிறுவனமாகும  
இந்த ஆணையம் இதற்கு முன்னர் செயலாற்றிய நியூ செர்சி விரைவுச்சாலை ஆணையம் (New Jersey Expressway Authority) மற்றும் அட்லாண்டிக் கௌன்டி போக்குவரத்து ஆணையங்களுக்கு (Atlantic County Transportation Authority) மாற்றாக உருவாக்கப்பட்டுள்ளது.இது நெடுஞ்சாலைகள், வானூர்தி நிலையங்கள், மற்றும் பிற போக்குவரத்து தேவைகளை ஒருங்கிணைப்பு செய்யும் தென் செர்சியின் போக்குவரத்து அமைப்பாக விளங்குகிறது. இதன் மேலாண்மையில் அட்லாண்டிக் நகர விரைவுச்சாலை உள்ளிட்ட பொதுச்சாலைகள் மற்றும் அட்லாண்டிக் நகர பன்னாட்டு வானூர்தி நிலையம் உள்ளிட்ட போக்குவரத்து திட்டங்கள், உந்து நிறுத்தற் பூங்காக்கள் அடங்கும். தென் செர்சியின் பொருளாதார வளர்ச்சிக்கான வசதிகளை உருவாக்குதலும் இதன் பணியாகும்.  
தென் செர்சி போகுவரத்து ஆணையம் பர்லிங்க்டன், காம்டென் மற்றும் குளோசெஸ்டர் கௌன்டிகளில் உள்ள வேலையிடங்களுக்கு இருமுனை போய்வரு பேருந்துகளையும் வேன்களையும் இயக்குகிறது.
# சாந்த ஆன்ஸ் கல்லூரி

**சாந்த ஆன்ஸ் கல்லூரி** *St. Anne's College (Sri Lanka)* இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக்கல்லூரி குருநாகல் மாவட்டத்தில் அமைந்துள்ளது.  
நூற்றாண்டைக் கடந்த இலங்கையிலுள்ள பாடசாலைகளில் ஒன்றான இப்பாடசாலை வடமேல் மாகாணத்தில் முன்னணி பாடசாலைகளில் ஒன்றாக திகழ்கின்றது. சகோ. ஹக் பிரிங்டன் என்பவரால் 1867ம் ஆண்டில் ஆரம்பிக்கப்பட்ட இக்கல்லூரி ஒரு கிறிஸ்தவ கல்லூரியாகும். கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 3000க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் வண. டென்சி மென்டிஸ் ஆவார்.
# சாந்த ஆன்ஸ் கல்லூரி

## வெளியிணைப்புகள்

- சாந்த ஆன்ஸ் கல்லூரி
# எடிசன், நியூ ஜெர்சி

**எடிசன் நகரியம்** (*Edison Township*, பொதுவழக்கில் **எடிசன்**) நியூ ஜெர்சியின் மிடில்செக்ஸ் கௌன்டியில் உள்ள ஓர் நகரியம் ஆகும். இங்கு கணிசமான இந்தியர்கள், குறிப்பாகத் தமிழர்கள் வசிக்கின்றனர். இப்போதைய எடிசன் நகரியம் முன்னதாக **ராரிடன் நகரியம்** என 1870ஆம் ஆண்டு மார்ச் 17 அன்று நியூ ஜெர்சி சட்டமன்றத்தின் ஓர் சட்டத்தால் உருவாக்கப்பட்டது. இந்த நகரியத்தின் மென்லோ பூங்கா பகுதியில் தமது ஆய்வகத்தை வைத்திருந்த தாமஸ் ஆல்வா எடிசனின் நினைவாக நவம்பர் 10,1954 அன்று அதிகாரபூர்வமாக பெயர் மாற்றப்பட்டது. 2010 அமெரிக்க கணக்கெடுப்பின்படி எடிசனின் மக்கள்தொகை 99,967,  
2009 மதிப்பீட்டொன்றின்படி எடிசன் *அமெரிக்காவின் சிறார் வளர்ப்பிற்கு சிறந்த பத்து இடங்களில்* ஒன்றாக கருதபடுகிறது. இது குறைந்த குற்றங்கள், திறமிக்க பள்ளிகள் மற்றும் பசுமையான திறந்தவெளிகள், மனமகிழ் வசதிகள் இவற்றைக் கணக்கில்கொண்டு தரவரிசை தீர்மானிக்கப்படுகிறது.
# தீராத விளையாட்டுப் பிள்ளை (திரைப்படம்)

**தீராத விளையாட்டுப் பிள்ளை** 2010 ஆம் ஆண்டு வெளிவந்த காதல் நகைச்சுவைத் திரைப்படம் ஆகும். இதனை கிருஷ்ணமூர்த்தி எழுதி இயக்கினார். விக்ரம் கிருஷ்ணா தயாரித்தார். விஷால் கிருஷ்ணா மற்றும் நீது சந்த்ரா, தனுஸ்ரீ தத்தா, சாரா-ஜேன் டயஸ் மற்றும் சந்தானம், சத்யன், மயில்சாமி, மற்றும் டி.எஸ்.பி.கே.மௌலி ஆகியோர் இந்த படத்தில் நடித்திருந்தனர். இதில் சிநேகா மற்றும் மல்லிகா கபூர் ஆகியோர் சிறப்புத்தோற்றங்களில் நடித்தனர். மேலும் பிரகாஷ் ராஜ் கௌரவ கதாபாத்திரத்தில் நடித்தார்.
# பிரின்ஸ் ஆஃப் வேல்ஸ் கல்லூரி

**பிரின்ஸ் ஆஃப் வேல்ஸ் கல்லூரி** *(Prince of Wales' College, Moratuwa)* இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பு மாவட்டம், மொரட்டுவையில் அமைந்துள்ளது.  
நூற்றாண்டைக் கடந்த இலங்கையிலுள்ள பாடசாலைகளில் ஒன்றான இப்பாடசாலை 1876 ஆம் ஆண்டில் கிறிஸ்தவ பாடசாலையாக ஆரம்பிக்கப்பட்டது. இக்கல்லூரி கல்வித்துறையில் தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர்.
# பிரின்ஸ் ஆஃப் வேல்ஸ் கல்லூரி

## வெளியிணைப்புகள்

- பிரின்ஸ் ஆஃப் வேவ்ஸ் கல்லூரி
# சனாதிபதிக் கல்லூரி

**சனாதிபதிக் கல்லூரி** *(President's College (Sri Lanka))* இலங்கையிலுள்ள முன்னணி கல்லூரிகளில் ஒன்றாகும். தேசியப் பாடசாலையான இக்கல்லூரி கொழும்பில் அமைந்துள்ளது.  
இலங்கையின் சனாதிபதி ஆட்சி முறை பெப்ரவரி 4, 1978ம் ஆண்டில் ஆரம்பிக்கப்பட்டது. இந் நிகழ்வையொட்டி இலங்கையில் முதலாவது நிறைவேற்றதிகாரம் கொண்ட சனாதிபதி ஜே. ஆர். ஜயவர்தனா அவர்களினால் பெப்ரவரி 4 1978இல் இக்கல்லூரி ஆரம்பிக்கப்பட்டது. கல்வித்துறையில் இக்கல்லூரி பல சாதனைகளை படைத்து வந்துள்ளது. இக்கல்லூரியின் தற்போதைய அதிபராக விஜேசிங்ஹ என்பவர் பணியாற்றி வருகின்றார்.
# சனாதிபதிக் கல்லூரி

## வெளியிணைப்புகள்

- சனாதிபதிக் கல்லூரி
# சலங்கையாட்டம்

**சலங்கையாட்டம்** தமிழ் நாட்டின் கோவை, ஈரோடு, நாமக்கல், கரூர், சேலம், தர்மபுரி மாவட்டங்களை உள்ளடக்கிய கொங்கு மண்டலத்தில் உள்ள குறிப்பிட்ட ஊர்களில் நடைபெறும் ஒருவகை ஆட்டம் ஆகும். சலங்கையாட்டம் பண்டிகை காலங்களில் இரவில் உள்ளூர் மாரியம்மன் மற்றும் காளியம்மன் கோவிலுக்கும் சுற்றி ஆடப்படுகிறது. சலங்கையாட்டத்திற்கான இசை தாரை, தப்பட்டை, மத்தாளம், பம்பை மற்றும் நாயனத்தைக் கொண்டு வாசிக்கப்படுகிறது. இந்த ஆட்டத்தை ஆடுபவர்கள், காலில் சலங்கைகளை கட்டிக்கொண்டு ஆடுவதால் சலங்கையாட்டம் என்று வழங்கப்படுகிறது. சலங்கையாட்டம் நடைபெறும் அனைத்து ஊர்களிலும் இந்த ஆட்டம் பொதுமக்களாலே ஆடப்படுகிறது, இதற்கென்று, தனிக் கலைஞர்கள் இலர்.  
நாமக்கல் மாவட்டத்தின் சிங்களாந்தபுரத்தில் கார்த்திகை மாதத்தில் நடைபெறும் மாரியம்மன் திருவிழாவின் பொழுது சலங்கையாட்டம் நடைபெறுகிறது, இங்கு நடைபெறும் சலங்கையாட்டம், குறிப்பிட்ட ஒரு சமூகத்தினரால் மட்டும் ஆடப்படுகிறது, ஆனால், ஈரோடு மாவட்டத்தில் நடைபெறும் சலங்கையாட்டங்கள், பெரும்பாலும் அனைத்து சமூகத்தினராலும் ஆடப்படுகிறது. தருமபுரி மற்றும் கிருஷ்ணகிரி மாவட்டங்களில் எல்லா கோவில் திருவிழாக்களிலும் சலங்கையாட்டம் முக்கிய இடம் பெறுகிறது. முருகன் திருவிழா, மாரியம்மன் திருவிழா, ஊா் திருவிழா, குரும்பா் இன மக்களின் வீரபத்திரசாமி திருவிழா, அங்காளம்மன் திருவிழா, தேரோட்டம், குண்டம் திருவிழா போன்ற அனைத்து திருவிழாக்களிலும் சலங்கையாட்டம் முக்கியப் பங்கு வகிக்கிறது.